**Referat Bestyrelsesmøde nr. 26 den 1. december 2011**

*Alle var til stede*

**Ad 1. Godkendelse af dagsordenen**

Dagsordenen blev godkendt.

**Ad 2. Godkendelse og underskrivelse af referat fra bestyrelsesmødet den 25/8 2011**

Referatet blev godkendt og underskrevet.

**Ad 3. Nyt siden sidst – Meddelelser / Orientering**

Kirsten Jeppesen (KI) orienterede om det endelige studieretningsudbud for 2012-1215. Studieretningen MuA + MaA er genindført også for de nuværende 1.g elever. I studieretningen EnA + TyF A/FrF A har vi i forlængelse af diskussionen på sidste bestyrelsesmøde lagt erhvervsøkonomi ind som det 3.studieretningsfag.

KI orienterede endvidere om, at der har været afholdt møde med skoleledere og vejledere. Det var et meget godt og konstruktivt møde, hvor sprogundervisning var et større diskussionsemne, og det blev besluttet at afholde et fælles møde om sprogdidaktik for sproglærere i grundskolen og i gymnasiet.

Desuden blev uddannelsesparathed og den fremtidige UU-vejledning drøftet.

Gymnasiet har haft besøg af borgmesteren, hvor også Andreas Elkjær (AE) deltog. På mødet blev bl.a. følgende punkter drøftet: Uddannelsesfrekvens i Gribskov Kommune, gymnasiets muligheder for at samarbejde med lokalområdet: Gang i Gribskov, Trænerlinjen, dialoggruppe om kollektiv trafik: Det er vores opfattelse, at kommunen tænker gymnasiet ind i relevante sammenhænge. Samarbejdet med erhvervslivet kunne godt opdyrkes det noget mere. Muligheden for eventuelt fremadrettet at etablere et samarbejde mellem Gribskov Kommune og Gribskov Gymnasium om rengøringsudbud m.m.

Borgmesteren har modtaget elever fra vores partnerskoler i North Carolina og i Kina.

Gribskov Kommune er venligt stemt over for at indstifte et legat til dimensionen. AE og KI arbejder videre med beløbsstørrelse og fundatsen.

Af andre nyheder meddelte KI, at undervisningsnettet overgår til It-Center Fyn ca.1. april 2012. Lars Arnov (LA) er ansat som ny informationsmedarbejder (ca. ¼ del stilling) vedrørende den eksterne kommunikation.

Skolens fødselsdagsfest var meget velbesøgt med 1200 deltagere. Der var et fint program, som dog skal justeres lidt tidsmæssigt fremover for at undgå ventetid.

Gymnasiets ledelse har taget initiativ til et 2-dages ledelsesseminar sammen med 3 andre gymnasieledelser. Det var et godt seminar, der omhandlede: strategisk ledelse og kommunikation.

AE orienterede om, at der er politisk ønske om et øget samarbejde om unges brug af stoffer i kommunen, der er ved at få lavet et nyt behandlingssted for voksne i Gribskov Kommune.

I øvrigt har efteråret i Gribskov Kommune været præget af budgetforhandlinger for at finde besparelser.

Cannot Kroner (CK) orienterede om, at Jobcenteret er trukket tilbage i kommunalt regi, som er billigere end i privat regi. Kommunen skal spare 5 mill. kr. i 2012 og 7 mill. kr. i 2013 på børne- og ungeområdet. Der har været rejsegilde på den nye Helsinge Skole, og der er nu ansat en ny skoleleder.

AE meddelte, at der i aften er konstitueringsmøde for den ny produktionsskole. På sigt kunne der være mulighed for et samarbejde.

**Ad 4. Optagelseskapacitet 2012**

Det blev drøftet, om det nye fleksible klasseloft på 28 elever i gennemsnit fra august 2012 giver anledning til ændringer i vores allerede indmeldte kapacitet.

Efter en længere drøftelse om fordele og ulemper ved en forøgelse af kapacitetstallet fra 8 klasser (á 30 elever) til 9 klasser (á 28 elever), blev det besluttet at fastholde kapaciteten på 8 klasser, men med en bemærkning om, at hvis der samlet set viser sig et kapacitetsproblem i Nordsjælland, kan vi optage 9 klasser, hvis eleverne bor i eller tæt på vores naturlige optageområde og bor i rimelig transportafstand fra Helsinge.

**Ad 5. Bygningsstatus**

KI og Henning Høy Carstens (HC) orienterede om seneste nyt fra Undervisningsministeriet vedrørende Kultursalen i forhold til bygningsovertagelsen.

Carl-Jørgen Bindslev understregede, at det var utilfredsstillende, at bestyrelsen i 1½ år har været mere eller mindre koblet af processen om bygningsoverdragelsen.

AE sagde, at der er mange afdelinger i Gribskov Kommune, der er inddraget, og at det tager tid.

Bestyrelsen var enige om, at situationen var utilfredsstillende, og at vi savnede en ordentlig redegørelse. KI og HC retter henvendelse til UBST og uvm igen.

AE forsøger at stikke en finger i jorden i Gribskov Kommune for at finde ud af, hvor de er i processen

HC orienterede om 5-årssynet.

HC gav derefter en orientering om omfanget og konsekvenserne af vandskaden i idrætshallen. Gulvet har været brudt op og tørring af det underliggende er færdig. Gulvet er nu ved at blive lagt, og vi forventer at kunne tage hallen i brug efter jul. Det har haft den konsekvens for idrætsundervisningen, at al undervisning efter efterårsferien er foregået i Helsingehallerne. (gymnasiet har dog været holdt skadesfri økonomisk i den forbindelse). Der ud over har vi hyret EKJ ind for at lave et notat vedrørende muligheder for at lave foranstaltninger, så vi i fremtiden kan undgå lignende vandskader.

**Ad 6. Orientering om rengøringsudbud**

HC gav en kort orientering om rengøringsudbuddet. Status er, at vi i løbet af næste uge træffer afgørelse om, hvem der skal varetage rengøringen de næste 3 år.

**Ad 7. Økonomi**

a) HC gav en status over gymnasiets økonomi pr. 31/10 2011. Det ser ud til, at vi vil gå ud af regnskabsåret 2011 med et lille overskud.

b) HC præsenterede udkast til Budget 2012, der dog er meget foreløbigt, da der på nuværende tidspunkt er flere ubekendte, fx konsekvenser af det nye klasseloft, antal ansøgere/optagne i 2012, det endelige taxameter, bygningsoverdragelsen m.m.

**Ad 8. Evt.**

**a.Datoer for forårets bestyrelsesmøder:**

mandag d. 6. februar 2012 kl.16.00 – ca. 19.00

torsdag d. 22. marts 2012 kl.16.00 – ca. 19.00

fredag den 20. april 2012: Strategi-seminar med ledelsesgruppen kl. 9.00 – ca. 20.00

b. AE meddelte, at nogle socialrådgivere har henvendt sig angående elever, der er kommet i klemme i forbindelse med betaling af studieture mm.

Gymnasiet har en skolefond, hvor eleverne kan låne penge til studieturen. Punktet tages op på næste møde med henblik på en drøftelse af evt. ændringer. Hvis der skal ændres på den gældende praksis, skal vi finde muligheder for at generere midler til fonden.

Ref. HC

Godkendt: